title: 2011/649/: Padomes Lēmums ( 2011. gada 20. septembris ), ar ko ieceļ divus Reģionu komitejas locekļus un vienu locekļa aizstājēju no Īrijas

text:
               6.10.2011

               LV

               Eiropas Savienības Oficiālais Vēstnesis

               L 261/25

         PADOMES LĒMUMS
   (2011. gada 20. septembris),
   ar ko ieceļ divus Reģionu komitejas locekļus un vienu locekļa aizstājēju no Īrijas
   (2011/649/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Īrijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma attiecīgi Lēmumu 2009/1014/ES (1) un Lēmumu 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ amatā Reģionu komitejas locekļus un to aizstājējus.

               (2)

               Pēc Michelle MULHERIN kundzes un Denis LANDY kunga pilnvaru termiņa beigām ir atbrīvojušās divas Reģionu komitejas locekļu vietas. Pēc Terry BRENNAN kunga pilnvaru termiņa beigām ir atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 25. janvārim, Reģionu komitejā tiek iecelti:

               a)

               komitejas locekļa amatā

                           —

                              John SHEAHAN kungs, Member of Limerick County Council,

                           —

                              Des HURLEY kungs, Member of Carlow Local Authorities (County and Town),

                     kā arī

               b)

               locekļa aizstājēja amatā

                           —

                              Catherine YORE kundze, Member of Meath County Council.

         2. pants
   Šis lēmums stājas spēkā tā pieņemšanas dienā.

      Briselē, 2011. gada 20. septembrī

            Padomes vārdā –

            priekšsēdētājs

         M. SAWICKI

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.


title: Padomes lēmums (1999. gada 17. decembris) par to, kā Padome ieceļ atlases žūrijas locekļus Kopienas rīcībai pasākumam Eiropas kultūras galvaspilsēta (2000/C 9/01)

text:
Svarīgs juridisks paziņojums

|

32000D0113(01)

Oficiālais Vēstnesis C 009 , 13/01/2000 Lpp. 0001 - 0001

		Padomes lēmums(1999. gada 17. decembris)par to, kā Padome ieceļ atlases žūrijas locekļus Kopienas rīcībai pasākumam "Eiropas kultūras galvaspilsēta"(2000/C 9/01)EIROPAS SAVIENĪBAS PADOME,ņemot vērā Eiropas Kopienas dibināšanas līgumu,ņemot vērā Eiropas Parlamenta un Padomes 1999. gada 25. maija Lēmumu Nr. 1419/1999/EK, ar ko nosaka Kopienas rīcību pasākumam "Eiropas kultūras galvaspilsēta" no 2005. līdz 2019. gadam [1], un jo īpaši tā 2. panta 2. punktu,tā kā Lēmuma Nr. 1419/1999/EK 2. panta 2. punktā ir paredzēts, ka Komisijai katru gadu jāizveido atlases žūrija, kurai jāsagatavo ziņojums par nomināciju vai nominācijām, izvērtējot tās saistībā ar rīcības mērķi un saturu, un ka minētajā žūrijā jābūt septiņām vadošām neatkarīgām personām, kas ir eksperti kultūras jomā, turklāt divas no tām ieceļ Padome,IR PIEŅĒMUSI ŠO LĒMUMU.1. pants1. Lai piešķirtu pilsētai statusu "Eiropas kultūras galvaspilsēta" no 2005. gada, katra gada pirmajā pusē, sākot no 2000. gada, katra no abām Padomes prezidējošām valstīm attiecīgajā gadā nominē vadošu personu, kura ir neatkarīga un kurai ir eksperta zināšanas, kas vajadzīgas, lai kļūtu par Lēmuma 1419/1999/EK 2. panta 2. punktā minētās atlases žūrijas locekli.2. Katra gada otrajā pusē, sākot no 2000. gada, Padome ar vienkāršu balsu vairākumu ieceļ divas vadošas personas par nākamā gada atlases žūrijas locekļiem.3. Prezidējošā valsts informē Komisiju par šo iecelšanu amatā.2. pantsŠo lēmumu publicē Eiropas Kopienu Oficiālajā Vēstnesī.Briselē, 1999. gada 17. decembrīPadomes vārdā —priekšsēdētājsK. HemilÄ[1] OV L 166, 1.7.1999., 1. lpp.--------------------------------------------------


title: Eiropas Parlamenta Lēmums (ES) 2017/1653 (2017. gada 27. aprīlis) par Eiropas Patvēruma atbalsta biroja 2015. finanšu gada pārskatu apstiprināšanu

text:
               29.9.2017

               LV

               Eiropas Savienības Oficiālais Vēstnesis

               L 252/197

         EIROPAS PARLAMENTA LĒMUMS (ES) 2017/1653
   (2017. gada 27. aprīlis)
   par Eiropas Patvēruma atbalsta biroja 2015. finanšu gada pārskatu apstiprināšanu
   EIROPAS PARLAMENTS,

               —

               ņemot vērā Eiropas Patvēruma atbalsta biroja 2015. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Patvēruma atbalsta biroja 2015. finanšu gada pārskatiem ar Biroja atbildi (1),

               —

               ņemot vērā deklarāciju par pārskatu ticamību (2), kā arī par pakārtoto darījumu likumību un pareizību, kuru Revīzijas palāta sniegusi par 2015. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2017. gada 21. februāra ieteikumu par apstiprinājumu, ko sniedz Birojam par 2015. finanšu gada budžeta izpildi (05873/2017 – C8-0078/2017),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2010. gada 19. maija Regulu (ES) Nr. 439/2010, ar ko izveido Eiropas Patvēruma atbalsta biroju (4), un jo īpaši tās 36. pantu,

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (5), un jo īpaši tās 108. pantu,

               —

               ņemot vērā Reglamenta 94. pantu un IV pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A8-0093/2017),

               1.

               apstiprina Eiropas Patvēruma atbalsta biroja 2015. finanšu gada pārskatus;

               2.

               uzdod priekšsēdētājam šo lēmumu nosūtīt Eiropas Patvēruma atbalsta biroja izpilddirektoram, Padomei, Komisijai un Revīzijas palātai un nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Antonio TAJANI

            Ģenerālsekretārs

         Klaus WELLE

      (1)  OV C 449, 1.12.2016., 66. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 132, 29.5.2010., 11. lpp.

      (5)  OV L 328, 7.12.2013., 42. lpp.


               22.7.2016

               LV

               Eiropas Savienības Oficiālais Vēstnesis

               C 266/4

         Eiropas Banku iestādes lēmums, kas apstiprina, ka konkrētu ĀKNI veikts nepasūtīts kredītnovērtējums kvalitatīvi nav atšķirīgs no to veikta pasūtīta kredītnovērtējuma
   (2016/C 266/05)
   EIROPAS BANKU IESTĀDES UZRAUDZĪBAS PADOME,
   ņemot vērā Eiropas Parlamenta un Padomes 2010. gada 24. novembra Regulu (ES) Nr. 1093/2010, ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (1) (turpmāk tekstā – “Regula” un “EBI”),
   ņemot vērā Eiropas Parlamenta un Padomes 2013. gada 26. jūnija Regulas (ES) Nr. 575/2013 par prudenciālajām prasībām attiecībā uz kredītiestādēm un ieguldījumu brokeru sabiedrībām un ar ko groza Regulu (ES) Nr. 648/2012 (2) (turpmāk tekstā – “Kapitāla prasību regula”) 138. pantu,
   tā kā:

               (1)

               Kapitāla prasību regulas 138. pants pieļauj izmantot Ārējas kredītu novērtēšanas institūcijas (ĀKNI) veiktu nepasūtītu kredītnovērtējumu, ko izmanto, lai noteiktu riska pakāpes, kuras piešķiramas aktīvu un ārpusbilances posteņiem, saskaņā ar EBI apstiprinājumu, ka šīs ĀKNI veikts nepasūtīts kredītnovērtējums kvalitatīvi nav atšķirīgs no šīs ĀKNI veikta pasūtīta kredītnovērtējuma. Saskaņā ar šo pašu pantu EBI tiek prasīts atteikt dot šādu apstiprinājumu vai anulēt to, jo īpaši tad, ja ĀKNI ir izmantojusi nepasūtītu kredītnovērtējumu, lai izdarītu spiedienu uz novērtēto sabiedrību, lai tā pasūtītu kredītnovērtējumu vai kādu citu pakalpojumu.

               (2)

               Saskaņā ar Kapitāla prasību regulas 4. panta 1. punkta 98. apakšpunktu ĀKNI attiecas uz kredītreitinga aģentūru, kas ir reģistrēta vai sertificēta saskaņā ar Eiropas Parlamenta un Padomes Regulu (EK) Nr. 1060/2009 (3) (“KRA Regula”) vai centrālo banku, kas piešķir kredītreitingus, kurai nepiemēro KRA Regulu. Tā rezultātā šis lēmums ietver visu to ĀKNI novērtējumus, izņemot tās, kuras šajā stadijā nenosaka nepasūtītus novērtējumus. Turklāt, ņemot vērā savstarpējo saistību ar ĀKNI kredītnovērtējumu attiecināšanu saskaņā ar Kapitāla prasību regulas 136. panta 1. punktu, šis lēmums ietver to ĀKNI, uz kurām ir noteikta attiecināšana, novērtējumus. Šis lēmums ietver arī tās ĀKNI, kuras veic tikai nepasūtītus novērtējumus, ņemot vērā Kapitāla prasību regulas 98. apsvērumā minētos apsvērumus, kas attiecas uz tirgus atvēršanu citiem uzņēmumiem, vienlaicīgi saglabājot stingri noteiktus procesus un prasības visām ĀKNI.

               (3)

               KRA Regulas 4. panta 1. punkts ļauj izmantot kredītnovērtējumus, lai noteiktu riska darījumu riska svērtās vērtības, kā norādīts Kapitāla prasību regulas 113. panta 1. punktā, kamēr tās atbilst KRA Regulas 3. panta 1. punkta a) apakšpunktā minētajai “kredītreitinga” definīcijai. Tāpēc šis lēmums ietver tikai tos nepasūtītos kredītreitingus, kuri atbilst kredītreitinga definīcijai gan saskaņā ar Kapitāla prasību regulu, gan KRA Regulu.

               (4)

               Saskaņā ar metodiku, kas izmantota ĀKNI kredītnovērtējuma attiecināšanai uz kredītkvalitātes pakāpēm (4), novērtējumā, kas ietverts šajā lēmumā, ir jāizmanto gan kvalitātes, gan kvantitātes kritēriji un faktori. Ņemot vērā to, ka saskaņā ar KRA Regulas 11. pantu kredītreitinga aģentūrām ir nepieciešams iesniegt CEREP, EVTI pārvaldītam un uzraudzītam repozitorijam, datus par to kredītreitingiem, lietderīgi ir izmantot CEREP datu bāzē pieejamo informāciju kā vienīgo kvantitatīvās analīzes pamatojumu, jo tā nodrošina vienotu apstrādātās informācijas apstrādi un uzticamību. Tomēr tām ĀKNI, uz kurām neattiecas CRA Regula, kuras neiesniedz datus CEREP, jāizmanto ārējie dati attiecībā uz šo ĀKNI veikto nepasūtīto reitingu kvantitatīvo novērtējumu. Attiecībā uz datiem, kas veido kvalitatīvo analīzi, ir nepieciešams pieprasīt šādu attiecīgo informāciju no visām attiecīgajām ĀKNI, kas par tādām tiek uzskatītas saskaņā ar šo lēmumu.

               (5)

               ĀKNI ir klasificējušas nepasūtītos kredītreitingus pēc dažādām definīcijām. Tas atspoguļojas ĀKNI informācijā, kas iesniegta gan EBI, gan EVTI CEREP datubāzē. Reaģējot uz šīm atšķirībām praksē visās ĀKNI, EVTI ir izdevusi “Jautājumus un atbildes” (5) par nepasūtīto reitingu definīciju, izklāstot savu viedokli par to, kas konsekvencei ir jāizmanto novērtējuma izmantošanas nolūkā saskaņā ar Kapitāla prasību regulas 138. pantu. Tomēr, tā kā novērtējuma izmantošana sākās agrāk un bija viens no jautājumu un atbilžu sadaļas faktoriem, šā lēmuma izpratnē ir lietderīgi novērtēt reitingus, ņemot vērā to klasifikāciju, ko katra ĀKNI ir piešķīrusi līdz jautājumu un atbilžu publicēšanai (t. i., 2015. gada 16. decembrim), jo tas ļautu ņemt vērā vēsturisko informāciju par nepasūtītajiem reitingiem un izmantot tikai par šiem reitingiem pieejamos kvantitatīvos datus, kas sniegti CEREP datu bāzē. Turklāt, tas palīdzētu izvairīties no pārmērīgiem šā lēmuma stāšanās spēkā kavējumiem, jo īpaši ņemot vērā jautājumu un atbilžu ietekmi uz to, kā ĀKNI klasificē savus veiktos nepasūtītos reitingus, savas politikas un to, kā iestādes izmanto šos reitingus regulatīviem nolūkiem. Tomēr, pamatojoties uz EVTI atjauninājumiem attiecībā uz ĀKNI veikto nepasūtīto reitingu definīcijas pieņemšanu, kā tas turpmāk ir norādīts jautājumu un atbilžu sadaļā, EBI izvērtēs, vai šā lēmuma kontekstā ir jāveic turpmākās darbības.

               (6)

               Attiecībā uz kvantitatīvo novērtējumu, katrai ĀKNI ir jāveic izvēlētā analīze, ja ir pieejams pietiekams posteņu skaits: ex ante sadale, kuras mērķis ir analizēt pasūtīto un nepasūtīto reitingu sadali; ex ante dinamika, kuras mērķis ir analizēt pasūtīto (nepasūtīto) reitingu, kas iepriekš tika piešķirti uz nepasūtīta (pasūtīta) pamata, laika attīstību; un ex post analīze, kuras mērķis ir analizēt iespējamās pasūtīto un nepasūtīto reitingu precizitātes atšķirības. Atkarībā no veicamās kvantitatīvās analīzes, var būt lietderīgi noteikt kredītreitingu homogēnās apakšgrupas, lai ļautu salīdzināt pasūtīto reitingu relatīvās īpašības un darbības ar nepasūtītajiem reitingiem tā, lai izvairītos no uz ārējiem faktoriem balstītiem secinājumiem. Gadījumos, ja datu trūkuma dēļ ir iespējams veikt tikai izvēlētās kvantitatīvās analīzes vai vispār nav iespējams veikt kvantitatīvo analīzi, šajā posmā ir lietderīgi tomēr paļauties uz kvantitātes kritērijiem novērtējuma mērķiem. Paredzams, ka šajos gadījumos tiks mazinātas jebkādas turpmākās prudenciālās bažas par nepasūtīto reitingu kvalitāti attiecināšanas veikšanas gaitā saskaņā ar Kapitāla prasību regulas 136. panta 1. punktu, jo šī attiecināšana ir paredzēta, lai atspoguļotu reitingu iespējamās kvalitātes problēmas.

               (7)

               Attiecībā uz kvalitatīvo analīzi un lai izprastu, vai ĀKNI izstrādā nepasūtītos reitingus, kam ir tāda pati kvalitāte kā tās veiktie pasūtītie reitingi, ir lietderīgi ņemt vērā šādu kritēriju un faktoru kopumu: atšķirības politikās attiecībā uz pasūtīto un nepasūtīto reitingu novērtējumu un pārskatu; atšķirības reitingu metodikā pasūtītiem un nepasūtītiem reitingiem; datu pieejamība nepasūtītiem reitingiem, tostarp visbiežāk sastopamie informācijas ierobežojumi nepasūtīto kredītnovērtējumu laikā, kā arī ĀKNI veiktās darbības ierobežotas datu pieejamības gadījumā. Turklāt, ir jāņem vērā, vai ĀKNI veic pasākumus, lai novērstu to, ka nepasūtītie kredītreingi tiek izmantoti, lai izdarītu spiedienu uz vērtēto sabiedrību, lai veiktu kredītnovērtējuma vai citu pakalpojumu pasūtījumu.

               (8)

               Saskaņā ar Kapitāla prasību regulas 138. panta pirmo daļu, ja EBI nav konstatējusi nekādus pierādījumus par to, ka ĀKNI veiktie pasūtītie un nepasūtītie kredītnovērtējumi kvalitatīvi ir atšķirīgi vai ka ĀKNI ir izmantojusi nepasūtītu kredītnovērtējumu, lai izdarītu spiedienu uz novērtēto sabiedrību, lai tā pasūtītu kredītnovērtējumu vai kādu citu pakalpojumu, tad iestādēm šajā posmā nevajadzētu liegt izmantot šīs ĀKNI veiktos nepasūtītos kredītnovērtējumus kapitāla aprēķināšanas mērķiem. Pēc nepasūtīto reitingu izpildes nepārtrauktas uzraudzības ir attiecīgi jāpieņem turpmākie lēmumi.

               (9)

               Iepriekš aprakstītās metodikas piemērošanas gaitā EBI nav konstatējusi nevienu pierādījumu par šo ĀKNI veikto pasūtīto un nepasūtīto reitingu kvalitatīvām atšķirībām vai jebkādu izdarīto spiedienu uz novērtētajām sabiedrībām, lai tās pasūtītu kredītnovērtējumu vai kādu citu pakalpojumu. Tāpēc ir lietderīgi apstiprināt, ka šo ĀKNI veiktie nepasūtītie kredītnovērtējumi kvalitatīvi nav atšķirīgi no to veiktajiem pasūtītajiem kredītnovērtējumiem.

               (10)

               Konkrētās ĀKNI ir informētas par EBI nodomu pieņemt šo lēmumu un tām ir sniegta iespēja paust savu viedokli par to,

         IR NOLĒMUSI ŠĀDI.
   1. pants
   Regulas (ES) Nr. 575/2013 138. panta mērķiem EBI apstiprina, ka pielikumā minēto ĀKNI veiktie nepasūtītie kredītnovērtējumi kvalitatīvi nav atšķirīgi no šo ĀKNI veiktajiem pasūtītajiem kredītnovērtējumiem.
   2. pants
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.

      Londonā, 2016. gada 17. maijā

            Uzraudzības padomes

            priekšsēdētājs

         Andrea ENRIA

      (1)  OV L 331, 15.12.2010., 12. lpp.

      (2)  OV L 176, 27.6.2013., 1. lpp.

      (3)  Eiropas Parlamenta un Padomes 2009. gada 16. septembra Regula (EK) Nr. 1060/2009 par kredītreitingu aģentūrām (OV L 302, 17.11.2009., 1. lpp.).

      (4)  Galīgais ĪTS projekts par ĀKNI kredītnovērtējumu attiecināšanu saskaņā ar Kapitāla prasību regulas 136. pantu, un tas ir pieejams: http://www.eba.europa.eu/regulation-and-policy/external-credit-assessment-institutions-ecai/draft-implementing-technical-standards-on-the-mapping-of-ecais-credit-assessments.

      (5)  https://www.esma.europa.eu/file/13634/download?token=05de9eN_

      PIELIKUMS
      Ārējo kredītu novērtēšanas institūciju (ĀKNI) veiktie nepasūtītie kredītnovērtējumi, par kuriem EBI ir apstiprinājusi, ka tie kvalitatīvi nav atšķirīgi no to veiktiem pasūtītiem kredītu novērtējumiem Regulas (ES) Nr. 575/2013 138. panta mērķiem

         ARC Ratings SA

         Axesor SA

         Banque de France

         BCRA – Credit Rating Agency AD

         Capital Intelligence Ltd

         Cerved Rating Agency SpA

         CRIF SpA

         DBRS Ratings Limited

         Euler Hermes Rating GmbH

         European Rating Agency, a.s.

         EuroRating Sp. z o.o.

         FERI EuroRating Services AG

         Fitch Ratings

         GBB-Rating Gesellschaft fuer Bonitaets-beurteilung GmbH

         ICAP Group SA

         Japan Credit Rating Agency Ltd

         Kroll Bond Rating Agency

         Moody’s Investors Service

         Scope Ratings AG

         Spread Research

         Standard & Poor’s Ratings Services

         The Economist Intelligence Unit Ltd


               5.2.2016

               LV

               Eiropas Savienības Oficiālais Vēstnesis

               C 45/98

         P7_TA(2013)0107
   Pieprasījums atcelt Jürgen Creutzmann imunitāti
   Eiropas Parlamenta 2013. gada 16. aprīļa lēmums par pieprasījumu atcelt Jürgen Creutzmann imunitāti (2013/2016(IMM))
   (2016/C 045/17)

      Eiropas Parlaments,

               —

               ņemot vērā deputāta Jürgen Creutzmann deputāta imunitātes atcelšanas pieprasījumu, ko Vācijas Federālā Tieslietu ministrija 2013. gada 15. janvārī nosūtījusi saistībā ar lietu, ko izskata Frankentāles (Vācija) ģenerālprokurors un par kuru tika paziņots plenārsēdē 2013. gada 17. janvārī,

               —

               pēc Jürgen Creutzmann uzklausīšanas saskaņā ar Reglamenta 7. panta 3. punktu,

               —

               ņemot vērā 7. protokola par privilēģijām un imunitāti Eiropas Savienībā 9. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,

               —

               ņemot vērā Eiropas Savienības Tiesas 1964. gada 12. maija, 1986. gada 10. jūlija, 2008. gada 15. oktobra, 2008. gada 21. oktobra, 2010. gada 19. marta un 2011. gada 6. septembra spriedumus (1),

               —

               ņemot vērā Vācijas Konstitucionālā likuma (Grundgesetz) 46. pantu,

               —

               ņemot vērā Reglamenta 6. panta 2. punktu un 7. pantu,

               —

               ņemot vērā Juridiskās komitejas ziņojumu (A7-0107/2013),

               A.

               tā kā Frankentāles (Vācija) ģenerālprokurors ir pieprasījis atcelt Eiropas Parlamenta deputāta Jürgen Creutzmann imunitāti saistībā ar izmeklēšanas uzsākšanu lietā, par kura izdarīšanu deputāts tiek turēts aizdomās;

               B.

               tā kā ģenerālprokurora pieprasījums attiecas uz tiesvedību saistībā ar apsūdzību par miesas bojājumu nodarīšanu aiz neuzmanības, tādējādi pārkāpjot Vācijas Kriminālkodeksa 229. pantu;

               C.

               tā kā saskaņā ar Protokola par privilēģijām un imunitāti Eiropas Savienībā 9. pantu Eiropas Parlamenta deputātiem savas valsts teritorijā ir tāda pati imunitāte, kāda ir piešķirta attiecīgās valsts parlamenta deputātiem;

               D.

               tā kā Vācijas Konstitucionālā likuma (Grundgesetz) 46. panta 2. punktā ir noteikts, ka bez parlamenta piekrišanas deputātu nevar saukt pie atbildības par nodarījumu, ja vien viņš nav aizturēts pārkāpuma izdarīšanas brīdī vai nākamās dienas laikā;

               E.

               tā kā līdz ar to Parlamentam ir jāatceļ Jürgen Creutzmann deputāta imunitāte, lai varētu turpināt tiesvedību viņam izvirzītajā lietā;

               F.

               tā kā Protokola par privilēģijām un imunitāti Eiropas Savienībā 9. pants un Vācijas Konstitucionālā likuma (Grundgesetz) 46. panta 2. punkts neliedz atcelt Jürgen Creutzmann deputāta imunitāti;

               G.

               tā kā tamdēļ šajā lietā ir ieteicams atcelt Parlamenta deputāta imunitāti,

               1.

               nolemj atcelt Jürgen Creutzmann deputāta imunitāti;

               2.

               uzdod priekšsēdētājam nekavējoties nosūtīt šo lēmumu un atbildīgās komitejas ziņojumu attiecīgajām Vācijas Republikas iestādēm un Jürgen Creutzmann.

      (1)  1964. gada 12. maija spriedums lietā 101/63, Wagner/Fohrmann un Krier (Recueil, 195. lpp.), 1986. gada 10. jūlija spriedums lietā 149/85, Wybot/Faure u. c. (Recueil, 2403. lpp.), 2008. gada 15. oktobra spriedums lietā T-345/05, Mote/Parlaments (Krājums, II-2849. lpp.), 2008. gada 21. oktobra spriedums apvienotajās lietās C-200/07 un C-201/07, Marra/De Gregorio un Clemente (Krājums, I-7929. lpp.), 2010. gada 19. marta spriedums lietā T-42/06, Gollnisch/Parlaments (Krājums, II-1135. lpp.), 2011. gada 6. septembra spriedums lietā C-163/10, Patriciello (Krājums, I-7565. lpp.


title: Padomes Lēmums (1998. gada 26. janvāris) par Eiropas Kopienas Pagaidu nolīguma noslēgšanu par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Uzbekistānas Republiku, no otras puses

text:
Svarīgs juridisks paziņojums

|

31998D0138

Oficiālais Vēstnesis L 043 , 14/02/1998 Lpp. 0001 - 0001

		Padomes Lēmums(1998. gada 26. janvāris)par Eiropas Kopienas Pagaidu nolīguma noslēgšanu par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Uzbekistānas Republiku, no otras puses(98/138/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 113. pantu kopā ar 228. panta 2. punkta pirmo teikumu,ņemot vērā Komisijas priekšlikumu,ņemot vērā Eiropas Parlamenta atzinumu [1],tā kā, līdz stājas spēkā 1996. gada 21. jūnijā Florencē parakstītais Partnerattiecību un sadarbības nolīgums starp Eiropas Kopienām un to dalībvalstīm, no vienas puses, un Uzbekistānas Republiku, no otras puses, Eiropas Kopienas vārdā jāapstiprina Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Uzbekistānas Republiku, no otras puses,IR PIEŅĒMUSI ŠO LĒMUMU.1. pantsAr šo Eiropas Kopienas vārdā apstiprina Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Uzbekistānas Republiku, no otras puses, līdz ar tā pielikumiem, Protokolu un deklarācijām.Teksti ir pievienoti šim lēmumam.2. pantsAr šo Padomes priekšsēdētājs ir pilnvarots iecelt personas, kam piešķirtas pilnvaras Eiropas Kopienas vārdā parakstīt Pagaidu nolīgumu [2].3. pantsPadomes priekšsēdētājs Eiropas Kopienas vārdā sniedz Pagaidu nolīguma 32. pantā paredzēto paziņojumu.Briselē, 1998. gada 26. janvārīPadomes vārdā —priekšsēdētājsR. Cook[1] OV C 14, 19.1.1998.[2] Nolīguma spēkā stāšanās datumu Padomes Ģenerālsekretariāts publicē Eiropas Kopienu Oficiālajā Vēstnesī.--------------------------------------------------


title: Eiropas Parlamenta Lēmums (ES) 2015/2209 (2015. gada 27. oktobris) par ARTEMIS kopuzņēmuma 2013. finanšu gada pārskatu apstiprināšanu

text:
               1.12.2015

               LV

               Eiropas Savienības Oficiālais Vēstnesis

               L 314/32

         EIROPAS PARLAMENTA LĒMUMS (ES) 2015/2209
   (2015. gada 27. oktobris)
   par ARTEMIS kopuzņēmuma 2013. finanšu gada pārskatu apstiprināšanu
   EIROPAS PARLAMENTS,

               —

               ņemot vērā kopuzņēmuma ECSEL (bijušais ARTEMIS kopuzņēmums) 2013. finanšu gada galīgos pārskatus,

               —

               ņemot vērā Revīzijas palātas ziņojumu par ARTEMIS kopuzņēmuma 2013. finanšu gada pārskatiem ar Kopuzņēmuma atbildēm (1),

               —

               ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2013. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2015. gada 17. februāra ieteikumu par apstiprinājumu, ko sniedz Kopuzņēmumam par 2013. finanšu gada budžeta izpildi (05306/2015 – C8-0049/2015),

               —

               ņemot vērā 2015. gada 29. aprīļa lēmumu (3) atlikt lēmuma pieņemšanu par 2013. finanšu gada budžeta izpildes apstiprināšanu, kā arī kopuzņēmuma ECSEL (bijušais ARTEMIS kopuzņēmums) izpilddirektora atbildes,

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4),

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (5) un jo īpaši tās 209. pantu,

               —

               ņemot vērā Padomes 2007. gada 20. decembra Regulu (EK) Nr. 74/2008, ar ko izveido ARTEMIS kopuzņēmumu, lai īstenotu kopīgu tehnoloģiju ierosmi iegulto datorsistēmu jomā (6),

               —

               ņemot vērā Padomes 2014. gada 6. maija Regulu (ES) Nr. 561/2014, ar ko izveido kopuzņēmumu ECSEL
                   (7), un jo īpaši tās 1. panta 2. punktu un 12. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (8),

               —

               ņemot vērā Komisijas 2013. gada 30. septembra Deleģēto regulu (ES) Nr. 110/2014 par finanšu paraugregulu publiskā un privātā sektora partnerības struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 209. pantā (9),

               —

               ņemot vērā Reglamenta 94. pantu un V pielikumu,

               —

               ņemot vērā Budžeta kontroles komitejas otro ziņojumu (A8-0283/2015),

               1.

               apstiprina ARTEMIS kopuzņēmuma 2013. finanšu gada pārskatus;

               2.

               uzdod priekšsēdētājam šo lēmumu nosūtīt kopuzņēmuma ECSEL izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 452, 16.12.2014., 8. lpp.

      (2)  OV C 452, 16.12.2014., 9. lpp.

      (3)  OV L 255, 30.9.2015., 416. lpp.

      (4)  OV L 248, 16.9.2002., 1. lpp.

      (5)  OV L 298, 26.10.2012., 1. lpp.

      (6)  OV L 30, 4.2.2008., 52. lpp.

      (7)  OV L 169, 7.6.2014., 152. lpp.

      (8)  OV L 357, 31.12.2002., 72. lpp.

      (9)  OV L 38, 7.2.2014., 2. lpp.


title: 2010/249/: Komisijas Lēmums ( 2010. gada 30. aprīlis ) par finansēšanas lēmuma pieņemšanu attiecībā uz kontrolpunktu sagatavošanas darbībām 2010. gadā

text:
               1.5.2010

               LV

               Eiropas Savienības Oficiālais Vēstnesis

               L 110/32

         KOMISIJAS LĒMUMS
   (2010. gada 30. aprīlis)
   par finansēšanas lēmuma pieņemšanu attiecībā uz kontrolpunktu sagatavošanas darbībām 2010. gadā
   (2010/249/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (1), un jo īpaši tās 49. panta 6. punkta pirmo teikumu un b) apakšpunktu un 75. panta 2. punktu,
   ņemot vērā Komisijas 2002. gada 23. decembra Regulu (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2) (turpmāk “īstenošanas noteikumi”), un jo īpaši tās 90. pantu,
   tā kā:

               (1)

               Viena no darbības jomām, kas noteiktas Komisijas paziņojumā Eiropas Parlamentam un Padomei par Kopienas rīcības plānu dzīvnieku aizsardzībai un labturībai 2006.–2010. gadā (3), ir uzlabot esošos dzīvnieku aizsardzības un labturības obligātos standartus atbilstīgi jauniem zinātnes datiem un sociālekonomiskajam novērtējumam, kā arī nodrošināt to efektīvu ieviešanu.

               (2)

               Lai uzlabotu konkrētu pārvadājamo dzīvnieku kategoriju labturību, Savienības tiesību aktos noteiktas prasības attiecībā uz maksimālo ceļā pavadīto laiku, pēc kura dzīvnieki ir jāizkrauj, jāpabaro un jāpadzirdina, un jāatpūtina. Šādi obligātie pārtraukumi ilgstošos dzīvnieku pārvadājumos notiek kontrolpunktos saskaņā ar 1. panta 1. punktu Padomes 1997. gada 25. jūnija Regulā (EK) Nr. 1255/97, ar ko nosaka Kopienas kritērijus pieturvietai (4).

               (3)

               Aizvien pieaugošais to dzīvnieku skaits, kuri pakļauti ilgstošiem pārvadājumiem ar autotransportu, ir radījis vajadzību pēc uzlabotiem kontrolpunktiem. Apspriežoties ar ieinteresētajām personām un veicot tehnisko ekspertīzi, ir jānosaka kontrolpunktu kvalitātes kritēriji un jānosaka tas, kādas stratēģijas jāizstrādā Savienības mērogā.

               (4)

               Turklāt atsevišķās vietās nav kontrolpunktu un vairāku esošu kontrolpunktu kvalitātes standarti ir zemi. Tādēļ jāveic sagatavošanas darbības, tostarp konkrētu kontrolpunktu celtniecība un atjaunošana.

               (5)

               Komisija 2008. gadā publicēja aicinājumu iesniegt priekšlikumus līdzīgām sagatavošanas darbībām, bet neviens no sagatavotajiem priekšlikumiem neatbilda aicinājuma obligātajiem kritērijiem, jo trūka pietiekamas informācijas par projektu ekonomisko dzīvotspēju, kā arī nebija norādīts līdzfinansējuma avots.

               (6)

               Ar Komisijas 2009. gada 13. oktobra Lēmumu 2009/755/EK par finansēšanas lēmuma pieņemšanu attiecībā uz kontrolpunktu sagatavošanas darbībām 2009. gadā (5) noteica divus posmus 2009. gada sagatavošanas darbībām: iepriekšējā izpēte, izmantojot publiskā iepirkuma procedūru, un vēl viena, izmantojot dotācijas.

               (7)

               Lēmumā 2009/755/EK noteiktais provizoriskais pētījums tika sākts 2009. gadā, lai apkopotu informāciju par pašreizējo kontrolpunktu statusu un lai noteiktu augstas kvalitātes kontrolpunktu kritērijus. Ar šā pētījumu palīdzību arī noteiks ekonomiskos kritērijus subsīdiju piešķiršanai, lai pienācīgi atjaunotu vai uzceltu ļoti kvalitatīvus kontrolpunktus. Šā pētījuma rezultāti gaidāmi 2010. gada maijā, un Lēmumā 2009/755/EK paredzēto dotāciju procedūru uzsāks, ņemot vērā pētījumā noteiktos kritērijus.

               (8)

               Ir lietderīgi turpināt sniegt Savienības finansējumu šīm sagatavošanas darbībām. Budžeta lēmējinstitūcija kontrolpunktu sagatavošanas darbībām Eiropas Savienības 2010. gada vispārējā budžetā piešķīra EUR 2 000 000.

               (9)

               Šis lēmums ir lēmums par finansējumu Regulas (EK, Euratom) Nr. 1605/2002 75. panta 2. punkta un Regulas (EK, Euratom) Nr. 2342/2002 90. panta nozīmē.

               (10)

               Saskaņā ar Regulas (EK, Euratom) Nr. 1605/2002 83. pantu izdevumu apzināšana, apstiprināšana un samaksa jāpabeidz termiņos, kas paredzēti īstenošanas noteikumos.

               (11)

               Lai piemērotu šo lēmumu, ir jādefinē termins “būtiskas izmaiņas” Regulas (EK, Euratom) Nr. 2342/2002 90. panta 4. punkta nozīmē,

         IR PIEŅĒMUSI ŠO LĒMUMU.
   1. pants
   Ar šo pieņem sagatavošanas darbības (“sagatavošanas darbības”), kas noteiktas pielikumā.
   2. pants
   Šajā direktīvā ir spēkā “kontrolpunkta” definīcija, kas sniegta Regulas (EK) Nr. 1255/97 1. panta 1. punktā.
   3. pants
   Eiropas Savienības ieguldījuma maksimālais apjoms sagatavošanas darbību īstenošanai ir EUR 2 000 000, ko finansē no budžeta pozīcijas 17 04 03 03 Eiropas Savienības vispārējā budžetā 2010. gadam.
   4. pants
   1.   Saskaņā ar pareizas finanšu vadības un proporcionalitātes principu kredītrīkotājs šajā lēmumā var pieņemt jebkādas izmaiņas, kuras nav uzskatāmas par būtiskām Regulas (EK, Euratom) Nr. 2342/2002 90. panta 4. punkta nozīmē.
   2.   Kopējās izmaiņas apropriācijās, kas paredzētas sagatavošanas darbībām, kuras nepārsniedz 10 % no šā lēmuma 3. pantā noteiktā maksimālā ieguldījuma, nav uzskatāmas par būtiskām Regulas (EK, Euratom) Nr. 2342/2002 90. panta 4. punkta nozīmē, ja tās ievērojami neietekmē sagatavošanas darbību būtību un mērķus.

      Briselē, 2010. gada 30. aprīlī

            Komisijas vārdā –

            priekšsēdētājs

         José Manuel BARROSO

      (1)  OV L 248, 16.9.2002., 1. lpp.

      (2)  OV L 357, 31.12.2002., 1. lpp.

      (3)  COM(2006) 13, galīgā redakcija.

      (4)  OV L 174, 2.7.1997., 1. lpp.

      (5)  OV L 269, 14.10.2009., 26. lpp.

      PIELIKUMS

         KONTROLPUNKTU SAGATAVOŠANAS DARBĪBAS 2010. GADĀ

      1.1.   Ievads

      Šajās sagatavošanas darbībās ietilpst viens īstenošanas pasākums 2010. gadam.
      Pamatojoties uz sagatavošanas darbībās noteiktajiem mērķiem, ir iedalīts budžets dotācijām, lai būvētu vai atjaunotu kontrolpunktus (īsteno tiešas centralizētas vadības kārtībā), EUR 2 000 000 apmērā.
      1.2.   Dotācijas kontrolposteņu celtniecībai un atjaunošanai

      Dotācijas piešķirs, pamatojoties uz rakstveida nolīgumu (“dotāciju nolīgums”).
      JURIDISKAIS PAMATS
      Sagatavošanas darbības Regulas (EK, Euratom) Nr. 1605/2002 49. panta 6. punkta b) apakšpunkta nozīmē.
      BUDŽETA POZĪCIJA
      17 04 03 03
      GADA PRIORITĀTES, TĀ MĒRĶI UN PLĀNOTIE REZULTĀTI
      Aizvien lielākais dzīvnieku skaits, kuri pakļauti ilgstošiem pārvadājumiem ar autotransportu, ir radījis vajadzību pēc uzlabotiem kontrolpunktiem, kuros dzīvniekiem varētu nodrošināt atpūtas iespējas. Dzīvnieku veselības un labturības interesēs jāveic konkrēti pasākumi, lai dzīvniekiem neradītu stresu un izvairītos no infekcijas slimību izplatīšanās. Sagatavošanas darbību mērķis ir paplašināt kontrolpunktu izmantošanu un veicināt kvalitatīvu kontrolpunktu izveidi. Šī sagatavošanas darbība ir turpinājums iepriekšējai sagatavošanas darbībai, kas paredzēta Lēmumā 2009/755/EK.
      ĪSTENOŠANAS PASĀKUMU APRAKSTS UN MĒRĶIS
      Sagatavošanas darbības ir augstas kvalitātes kontrolpunktu celtniecība vai atjaunošana, lai apstiprinātu eksperimentālo kontrolpunktu sertificēšanas sistēmu, pamatojoties uz pētījumu par īstenošanas iespējām, ko 2009. gadā uzsāka saskaņā ar Lēmumu 2009/755/EK. Paredzēts, ka sagatavošanas darbības veicinās ekonomiski dzīvotspējīgas augstas kvalitātes kontrolpunktu sertificēšanas sistēmas izveidi, lai uzlabotu dzīvnieku labturību ilgstošos pārvadājumos.
      ĪSTENOŠANA
      Īstenošanu veiks Veselības un patērētāju ģenerāldirektorāts.
      PRIEKŠLIKUMU IESNIEGŠANAS UZAICINĀJUMU LAIKA GRAFIKS UN PAREDZAMAIS APJOMS/TIEŠĀ PIEŠĶIRŠANA
      Publicēs vienu uzaicinājumu iesniegt priekšlikumus EUR 2 000 000 apmērā.
      Sagatavošanas darbības jāveic 24 mēnešu laikā pēc dotāciju nolīguma parakstīšanas.
      Uzaicinājumu iesniegt priekšlikumus publicēs pēc tam, kad būs pabeigts Lēmuma 2009/755/EK 1.2. punktā minētais pētījums par īstenošanas iespēju izvērtēšanu, ko plānots pabeigt līdz 2010. gada maijam.
      LĪDZFINANSĒJUMA IESPĒJAMĀ MAKSIMĀLĀ LIKME
      70 %
      IZVĒLES UN PIEŠĶIRŠANAS BŪTISKIE KRITĒRIJI

         Atlases kritēriji

                  —

                  Pieteikuma iesniedzēja finansiālās iespējas:

                              —

                              pieteikuma iesniedzējiem jāapliecina, ka viņiem ir finansiālas iespējas veikt finansējamās darbības,

                              —

                              pieteikuma iesniedzējiem jāsniedz pierādījumi par to, ka viņu rīcībā ir vajadzīgie resursi, lai piedalītos Savienības līdzfinansējumā un lai pārvaldītu vajadzīgo naudas plūsmu projekta vadīšanai. Dotācijas saņēmējam piešķirtās summas apmērs nedrīkst pārsniegt viņa paša kapitāla un ilgtermiņa parāda saistību kopapjomu.

                  —

                  Pretendenta tehniskais un profesionālais nodrošinājums:

                              —

                              pieteikuma iesniedzējiem jābūt tehniskām iespējām un profesionālām spējām veikt līdzfinansējamo darbību. Viņiem jāiesniedz pierādījumi par zināšanām un pieredzi ar dzīvniekiem saistītas infrastruktūras jomā un ar dzīvnieku pārvadāšanu saistītās darbībās. Viņiem jāiesniedz sertifikāti un apraksti par projektiem un darbībām, kas veiktas pēdējo trīs gadu laikā pirms viņu pieteikuma datuma, un it īpaši par projektiem, kas saistīti ar attiecīgo jomu (dzīvnieku pārvadājumi vai dzīvnieku turēšana, ar dzīvniekiem saistītas infrastruktūras celtniecība). Viņiem jāiesniedz detalizēts katra grupas dalībnieka dzīves un darba apraksts (curriculum vitae) un jāiekļauj informācija par projekta direktora un projekta vadītāja vadības spējām, tostarp viņa izglītību, zinātniskajiem grādiem un diplomiem, profesionālo pieredzi, pētniecības darbu un publikācijām,

                              —

                              pieteikuma iesniedzējiem jāapliecina, ka organizācijas, kas iesniegušas pieteikumu par darbībām, ir apņēmušās sasniegt projekta mērķus un atbalstīt kontrolpunktu sertificēšanas sistēmas ieviešanu, ko īstenos darbību ietvaros. Viņiem jāiesniedz informācija par kontaktpersonām un starptautiska mēroga ieinteresētajām personām, ar kurām viņi plāno konsultēties, it īpaši attiecībā uz sertifikāciju, un kuru resursus viņi plāno piesaistīt sagatavošanas darbību īstenošanas gaitā.

         Piešķiršanas kritēriji

      Piemēro šādus vispārīgus piešķiršanas kritērijus:

                  —

                  pieejas pamatotība (20 %),

                  —

                  darba organizācija un kompetento iestāžu/organizāciju līdzdalības līmenis dalībvalstīs, uz kurām attiecas darbība (30 %),

                  —

                  projekta nozīmīgums Savienības mērogā un tālākizplatīšanās efekts (30 %),

                  —

                  projekta rentabilitāte (20 %).

            DOTĀCIJAS VEIDS
      Rakstisks nolīgums.


               16.12.2004

               LV

               Eiropas Savienības Oficiālais Vēstnesis

               C 311/3

         Padomes Lēmums, ar ko ieceļ Zinātnes un tehnikas komitejas locekļus
   (2004/C 311/02)
   EIROPAS SAVIENĪBAS PADOME,
   ņemot vērā Eiropas Atomenerģijas kopienas dibināšanas līgumu, un jo īpaši tā 134. pantu,
   ņemot vērā Komisijas atzinumu,
   tā kā:

               (1)(2)

               Padome ar 2003. gada 22. decembra lēmumu (1) iecēla Zinātnes un tehnikas komitejas locekļus uz laikposmu no 2003. gada 1. aprīļa līdz 2008. gada 31. martam. Tomēr saskaņā ar 50. pantu Aktā par pievienošanās nosacījumiem (2) to pilnvaru termiņš beidzās 2004. gada 1. maijā, un būtu jāieceļ jauni locekļi.Lai ļautu Zinātnes un tehnikas komitejai pilnībā izmantot plašās zināšanas, kas vajadzīgas tās pienākumu veikšanai, komiteja saskaņā ar iekšējiem noteikumiem var pieaicināt locekļu aizstājējus piedalīties tās sanāksmēs,

         IR PIEŅĒMUSI ŠĀDU LĒMUMU.
   1. pants
   Šādas personas ar šo ieceļ par Zinātnes un tehnikas komitejas locekļiem uz laikposmu no 2004. gada 1. maija līdz 2009. gada 30. aprīlim:

               Bertrand BARRE

               Jānis BĒRZIŅŠ

               Sten BJURSTRÖM

               Michel BOURGUIGNON

               Udo BROCKMEIER

               Leonidas CAMARINOPOULOS

               Michel CHATELIER

               Pavel CHRÁSKA

               Maurizio CUMO

               Allan DUNCAN

               Manfred HEINDLER

               Sue ION

               Michael KAUFMANN

               Jørgen KJEMS

               Zdeněk KŘÍŽ

               Peter LIŠKA

               Carlo LOMBARDI

               José Maria MARTÍNEZ-VAL PEÑALOSA

               Júlio Martins MONTALVÃO E SILVA

               Jerzy Wiktor NIEWODNICZAŃSKI

               Tom O'FLAHERTY

               Derek POOLEY

               Enn REALO

               Francesco ROMANELLI

               Juan Antonio RUBIO RODRIGUEZ

               Rainer SALOMAA

               Jean-Paul SAMAIN

               Edouard SINNER

               Borut SMODIŠ

               Michael SAILER

               Zoltán SZATMÁRY

               Eugenijus USPURAS

               Theofiel VAN RENTERGEM

               Carlos VARANDAS

               Adrianus H. M.VERKOOIJEN

               Andreas M.VERSTEEGH

               Sándor ZOLETNIK

      Briselē, 2004. gada 25. novembrī

            Padomes vārdā —

            priekšsēdētājs

         L. BRINKHORST

      (1)  OV C 8, 13.1.2004., 1. lpp.

      (2)  OV L 236, 23.9.2003,. 33. lpp.


title: 2014/82/ES: Padomes Lēmums ( 2014. gada 11. februāris ), ar ko ieceļ Reģionu komitejas locekļa aizstājēju no Lietuvas

text:
               14.2.2014

               LV

               Eiropas Savienības Oficiālais Vēstnesis

               L 44/51

      PADOMES LĒMUMS

   (2014. gada 11. februāris),
   ar ko ieceļ Reģionu komitejas locekļa aizstājēju no Lietuvas
   (2014/82/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Lietuvas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumus 2009/1014/ES (1) un 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Donatas KAUBRYS kunga pilnvaru termiņa beigām ir atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 25. janvārim, Reģionu komitejas locekļa aizstājēja amatā tiek iecelts:

               —

                  Vytautas JONUTIS kungs, Member of Plungė District Municipal Council.

         2. pants
   Šis lēmums stājas spēkā tā pieņemšanas dienā.

      Briselē, 2014. gada 11. februārī

            Padomes vārdā –

            priekšsēdētājs

         E. VENIZELOS

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.


title: Padomes Lēmums (ES) 2015/1969 (2015. gada 22. oktobris), ar ko nosaka nostāju, kas Eiropas Savienības vārdā jāieņem Publiskā iepirkuma komitejā par Ukrainas pievienošanos Pārskatītajam nolīgumam par publisko iepirkumu

text:
               4.11.2015

               LV

               Eiropas Savienības Oficiālais Vēstnesis

               L 288/14

         PADOMES LĒMUMS (ES) 2015/1969
   (2015. gada 22. oktobris),
   ar ko nosaka nostāju, kas Eiropas Savienības vārdā jāieņem Publiskā iepirkuma komitejā par Ukrainas pievienošanos Pārskatītajam nolīgumam par publisko iepirkumu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar tā 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               2012. gada 13. decembrī Ukraina ir iesniegusi pieteikumu uz pievienošanos Pārskatītajam nolīgumam par publisko iepirkumu (“Pārskatītais GPA”).

               (2)

               Ukrainas saistības attiecībā uz aptvērumu ir noteiktas tās galīgajā piedāvājumā, kā tas 2015. gada 29. jūnijā iesniegts Pārskatītā GPA Pusēm.

               (3)

               Ukrainas galīgais piedāvājums plaši aptver centrālās un decentralizētās vienības un citas vienības, kas darbojas komunālo pakalpojumu, preču, būvniecības pakalpojumu un citu pakalpojumu nozarēs. Tādēļ tas ir apmierinošs un pieņemams. Ukrainas pievienošanās noteikumi, kas norādīti šā lēmuma pielikumā, tiks atspoguļoti Publiskā iepirkuma komitejas (“Pārskatītā GPA komiteja”) lēmumā par Ukrainas pievienošanos.

               (4)

               Paredzams, ka Ukrainas pievienošanās Pārskatītajam GPA pozitīvi stimulēs publiskā iepirkuma tirgu turpmāku atvēršanu starptautiski.

               (5)

               Pārskatītā GPA XXII panta 2. punktā paredzēts, ka jebkurš PTO loceklis var pievienoties Pārskatītajam GPA ar noteikumiem, par kuriem minētais loceklis vienojas ar Pusēm, šādiem noteikumiem tiekot ierakstītiem GPA komitejas lēmumā.

               (6)

               Tāpēc ir jānosaka nostāja, kas Savienības vārdā jāieņem GPA komitejā saistībā ar Ukrainas pievienošanos,

         IR PIEŅĒMUSI ŠO LĒMUMU.
   1. pants
   Nostāja, kas Eiropas Savienības vārdā jāieņem Publiskā iepirkuma komitejā, ir apstiprināt Ukrainas pievienošanos Pārskatītajam nolīgumam par publisko iepirkumu, ievērojot konkrētus pievienošanās noteikumus, kas izklāstīti šā lēmuma pielikumā.
   2. pants
   Šis lēmums stājas spēkā tā pieņemšanas dienā.

      Luksemburgā, 2015. gada 22. oktobrī

            Padomes vārdā –

            priekšsēdētājs

         F. ETGEN

      PIELIKUMS
      ES NOTEIKUMI ATTIECĪBĀ UZ UKRAINAS PIEVIENOŠANOS PĀRSKATĪTAJAM GPA
          (1)

      Pēc Ukrainas pievienošanās Pārskatītajam GPA Eiropas Savienības I papildinājuma 1. pielikuma 2. sadaļas 2. punktu (“ES dalībvalstu centrālās pārvaldes līgumslēdzējas iestādes”) lasīt šādi:

                     “2.

                     Attiecībā uz Izraēlas, Melnkalnes, Moldovas Republikas un Ukrainas precēm, pakalpojumiem, piegādātājiem un pakalpojumu sniedzējiem – iepirkums, ko izdara šādas centrālās pārvaldes līgumslēdzējas iestādes.”

         (1)  Pārskatītā GPA Pušu aptvēruma grafiku numerāciju ir izmainījis PTO sekretariāts, vienojoties ar Pārskatītā GPA Pusēm. Numerācija, kas izmantota šajā pielikumā, atbilst pēdējai patiesi apliecinātajai Pārskatītā GPA Pušu aptvēruma grafiku kopijai, ko PTO ir nosūtījusi Pārskatītā GPA Pusēm kā oficiālu paziņojumu un kas ir pieejama http://www.wto.org/english/tratop_e/gproc_e/gp_app_agree_e.htm#revisedGPA. OV L 68, 7.3.2014., 2. lpp. publicētā aptvēruma grafiku publikācija ir novecojusi.


title: Eiropas Sistēmisko risku kolēģijas Lēmums (2017. gada 31. marts), ar kuru groza Lēmumu ESRK/2011/1, ar ko pieņem Eiropas Sistēmisko risku kolēģijas Reglamentu (ESRK/2017/2)

text:
                  21.4.2017

                  LV

                  Eiropas Savienības Oficiālais Vēstnesis

                  C 124/3

            EIROPAS SISTĒMISKO RISKU KOLĒĢIJAS LĒMUMS
      (2017. gada 31. marts),
      ar kuru groza Lēmumu ESRK/2011/1, ar ko pieņem Eiropas Sistēmisko risku kolēģijas Reglamentu
      (ESRK/2017/2)
      (2017/C 124/04)
      EIROPAS SISTĒMISKO RISKU KOLĒĢIJAS VALDE,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes Regulu (ES) Nr. 1092/2010 (2010. gada 24. novembris) par Eiropas Savienības finanšu sistēmas makrouzraudzību un Eiropas Sistēmisko risku kolēģijas izveidošanu (1) un jo īpaši tās 6. panta 4. punktu un 9. panta 5. punktu,
      ņemot vērā Padomes Regulu (ES) Nr. 1096/2010 (2010. gada 17. novembris), ar kuru Eiropas Centrālajai bankai piešķir konkrētus uzdevumus saistībā ar Eiropas Sistēmisko risku kolēģijas darbību (2),
      tā kā:

                  (1)

                  Eiropas Savienības Padome 2016. gada 12. jūlijā pieņēma Lēmumu (ES) 2016/1171 (3) par nostāju, kas Savienības vārdā jāieņem Eiropas Ekonomikas zonas (EEZ) Apvienotajā komitejā attiecībā uz ierosinātājiem grozījumiem EEZ līguma IX pielikumā (Finanšu pakalpojumi). EEZ Apvienotā komiteja 2016. gada 30. septembrī pieņēma EEZ Apvienotās komitejas Lēmumu Nr. 198/2016 (4), ar ko izdara grozījumus attiecībā uz Eiropas Brīvās tirdzniecības asociācijas (EBTA) dalībvalstu, kuras piedalās EEZ, attiecīgo iestāžu statusu un līdzdalību Eiropas Sistēmisko risku kolēģijas (ESRK) darbā. Norvēģijas, Islandes un Lihtenšteinas attiecīgo iestāžu pārstāvjiem ir jāpiedalās ESRK Valdes darbā bez balsstiesībām, kā arī Konsultatīvās speciālistu komitejas darbā. Šo EBTA dalībvalstu nacionālo centrālo banku vadītājiem un – Lihtenšteinas gadījumā – Finanšu ministrijas augsta līmeņa pārstāvim, kā arī visu šo EBTA dalībvalstu nacionālo kompetento uzraudzības iestāžu augsta līmeņa pārstāvjiem un – gadījumos, kas saistīti ar tās uzdevumiem – EBTA Uzraudzības iestādes kolēģijas loceklim ir jābūt ESRK Valdes locekļiem bez balsstiesībām. Šo EBTA dalībvalstu nacionālo centrālo banku pārstāvjiem un – Lihtenšteinas gadījumā – Finanšu ministrijas pārstāvim, kā arī visu šo EBTA dalībvalstu nacionālo kompetento uzraudzības iestāžu pārstāvjiem ir jāpiedalās Konsultatīvās speciālistu komitejas sanāksmēs. Šie EBTA dalībvalstu attiecīgo iestāžu pārstāvji nepiedalīsies ESRK darbā, ja varētu tikt apspriests atsevišķu Savienības finanšu iestāžu vai dalībvalstu stāvoklis.

                  (2)

                  Visi ESRK tiesību akti ir jāpieņem ESRK Valdei, un jāparaksta ESRK Sekretariāta vadītājam, lai apstiprinātu to atbilstību ESRK Valdes lēmumam.

                  (3)

                  Tādēļ attiecīgi jāgroza Eiropas Sistēmisko risku kolēģijas Lēmums ESRK/2011/1 (5),

            IR PIEŅĒMUSI ŠO LĒMUMU.
      1. pants
      Grozījumi
      Lēmumu ESRK/2011/1 groza šādi:

                  1)

                  šādi groza 4. pantu:

                              a)

                              ar šādu punktu aizstāj 6. punktu:
                              “6.   Saskaņā ar Regulas (ES) Nr. 1092/2010 9. panta 4. un 5. punktu pēc savas vai pārējo ESRK Valdes locekļu iniciatīvas ESRK priekšsēdētājs saistībā ar konkrētiem darba kārtības jautājumiem uz ad hoc pamata var ielūgt citas personas, rīkojoties pēc vajadzības un ņemot vērā atbilstību konfidencialitātes prasībām.”;

                              b)

                              pievieno šādu 7. punktu:
                              “7.   Saskaņā ar EEZ Apvienotās komitejas Lēmumu Nr. 198/2016 (*1) ESRK Valdes sanāksmēs bez balsstiesībām piedalās Islandes un Norvēģijas nacionālo centrālo banku vadītāji un – Lihtenšteinas gadījumā – Finanšu ministrijas augsta līmeņa pārstāvis, kā arī – visu minēto Eiropas Brīvās tirdzniecības asociācijas (EBTA) dalībvalstu gadījumā – viens augsta līmeņa pārstāvis no katras attiecīgās nacionālās kompetentās uzraudzības iestādes. ESRK Valdes sanāksmēs bez balsstiesībām var piedalīties EBTA Uzraudzības iestādes kolēģijas loceklis tādos gadījumos, kas saistīti ar tās uzdevumiem.

                                 (*1)  EEZ Apvienotās komitejas Lēmums Nr. 198/2016 (2016. gada 30. septembris) par grozījumiem EEZ līguma IX pielikumā (Finanšu pakalpojumi) [2017/275] (OV L 46, 23.2.2017., 1. lpp.).”;"

                  2)

                  šādi groza 5. pantu:

                              a)

                              ar šādu punktu aizstāj 1. punktu:
                              “1.   ESRK priekšsēdētājs sastāda provizorisku darba kārtību parastajai ESRK Valdes sanāksmei un kopā ar saistītajiem dokumentiem iesniedz to apspriešanai Koordinācijas komitejai vismaz astoņas kalendāra dienas pirms Koordinācijas komitejas sanāksmes. Pēc tam priekšsēdētājs pagaidu darba kārtību kopā ar saistītajiem dokumentiem iesniedz ESRK Valdē vismaz 10 kalendāra dienas pirms ESRK Valdes sanāksmes. Plānojot ESRK Valdes darbu un sagatavojot tās sanāksmju darba kārtības, ņem vērā, ka locekļiem, kas piedalās saskaņā ar 4. panta 7. punktu, var izteikt lūgumu nepiedalīties ESRK Valdes sēdēs, kurās apspriežams atsevišķu Savienības finanšu iestāžu vai dalībvalstu stāvoklis.”;

                              b)

                              iekļauj šādu 2.a punktu:
                              “2.a   Katrs loceklis trīs ECB darbadienu laikā pēc pagaidu darba kārtības saņemšanas var iesniegt ESRK Sekretariātam lūgumu izskatīt darba kārtības jautājumu, kura izskatīšanā apspriežams atsevišķu Savienības finanšu iestāžu vai dalībvalstu stāvoklis, bez to locekļu klātbūtnes, kas piedalās saskaņā ar 4. panta 7. punktu. Pārstāvja, kurš iesniedzis šādu lūgumu, identitāti neatklāj.”;

                  3)

                  ar šādu punktu aizstāj 10. panta 2. punktu:
                  “2.   ESRK Valdes sanāksmes provizoriskajā darba kārtībā iekļautie jautājumi kopā ar saistītajiem dokumentiem vispirms tiek izskatīti Koordinācijas komitejā. Koordinācijas komiteja nodrošina dokumentu sagatavošanu izskatīšanai ESRK Valdē un, vajadzības gadījumā, piedāvā izvēles iespējas vai risinājumus. Plānojot ESRK Valdes darbu un sagatavojot tās sanāksmju darba kārtības, ņem vērā, ka locekļiem, kas piedalās saskaņā ar 4. panta 7. punktu, var izteikt lūgumu nepiedalīties ESRK Valdes darbā, ja apspriežams atsevišķu Savienības finanšu iestāžu vai dalībvalstu stāvoklis. Koordinācijas komiteja regulāri ziņo ESRK Valdei par ESRK darbības aktualitātēm.”;

                  4)

                  šādi groza 13. pantu:

                              a)

                              iekļauj šādu 2.a punktu:
                              “2.a   Konsultatīvās speciālistu komitejas darbā piedalās – Islandes un Norvēģijas gadījumā – viens pārstāvis no katras attiecīgās nacionālās centrālās bankas un – Lihtenšteinas gadījumā – Finanšu ministrijas pārstāvis, kā arī – visu minēto EBTA dalībvalstu gadījumā – viens pārstāvis no katras attiecīgās nacionālās kompetentās uzraudzības iestādes.”;

                              b)

                              ar šādu punktu aizstāj 7. punktu:
                              “7.   Konsultatīvās speciālistu komitejas priekšsēdētājs ierosina darba kārtību, kas sagatavota saskaņā ar Regulas (ES) Nr. 1092/2010 13. panta 3. punktu, un vismaz 10 dienas pirms sanāksmes iesniedz to apstiprināšanai Konsultatīvajā speciālistu komitejā. Dokumentus darba kārtības jautājumiem ESRK Sekretariāts dara pieejamus visiem Konsultatīvās speciālistu komitejas locekļiem. Plānojot Konsultatīvās speciālistu komitejas darbu un sagatavojot tās sanāksmju darba kārtības, ņem vērā, ka locekļiem, kas piedalās saskaņā ar 13. panta 2.a punktu, var izteikt lūgumu nepiedalīties Konsultatīvās speciālistu komitejas darbā, ja varētu tikt apspriests atsevišķu Savienības finanšu iestāžu vai dalībvalstu stāvoklis. Katrs pārstāvis trīs ECB darbadienu laikā pēc darba kārtības saņemšanas var iesniegt ESRK Sekretariātam lūgumu izskatīt darba kārtības jautājumu, kura izskatīšanā apspriežams atsevišķu Savienības finanšu iestāžu vai dalībvalstu stāvoklis, bez to pārstāvju klātbūtnes, kas piedalās saskaņā ar 13. panta 2.a punktu. Pārstāvja, kurš iesniedzis šādu lūgumu, identitāti neatklāj.”;

                  5)

                  šādi groza 27. pantu:

                              a)

                              ar šādu punktu aizstāj 1. punktu:
                              “1.   ESRK tiesību aktus pieņem ESRK Valde, un paraksta ESRK Sekretariāta vadītājs, lai apstiprinātu to atbilstību ESRK Valdes lēmumam.”;

                              b)

                              iekļauj šādu 1.a punktu:
                              “1.a   Lai atvieglotu to identificēšanu, visus ESRK tiesību aktus numurē pieņemšanas secībā.”;

                              c)

                              iekļauj šādu 1.b punktu:
                              “1.b   ESRK Sekretariāts veic vajadzīgos pasākumus, lai nodrošinātu:

                                          a)

                                          ESRK tiesību aktu oriģinālu drošu glabāšanu;

                                          b)

                                          paziņošanu adresātiem;

                                          c)

                                          vajadzības gadījumā, to ESRK tiesību aktu, par kuru publicēšanu nepārprotami lēmusi ESRK Valde, publicēšanu visās Savienības oficiālajās valodās Eiropas Savienības Oficiālajā Vēstnesī.”

            2. pants
      Stāšanās spēkā
      Šis lēmums stājas spēkā 2017. gada 1. aprīlī.

         Frankfurtē pie Mainas, 2017. gada 31. martā

               ESRK priekšsēdētājs

            Mario DRAGHI

         (1)  OV L 331, 15.12.2010., 1. lpp.

         (2)  OV L 331, 15.12.2010., 162. lpp.

         (3)  Padomes Lēmums (ES) 2016/1171 (2016. gada 12. jūlijs) par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumiem EEZ līguma IX pielikumā (Finanšu pakalpojumi) (OV L 193, 19.7.2016., 38. lpp.).

         (4)  EEZ Apvienotās komitejas Lēmums Nr. 198/2016 (2016. gada 30. septembris) par grozījumiem EEZ līguma IX pielikumā (Finanšu pakalpojumi) [2017/275] (OV L 46, 23.2.2017., 1. lpp.).

         (5)  Eiropas Sistēmisko risku kolēģijas Lēmums ESRK/2011/1 (2011. gada 20. janvāris), ar ko pieņem Eiropas Sistēmisko risku kolēģijas Reglamentu (OV C 58, 24.2.2011., 4. lpp.).


title: 2010/185/CFSP: Politikas un drošības Komitejas Lēmums Atalanta/2/2010 ( 2010. gada 23. marts ), ar ko ieceļ ES Spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem ( Atalanta )

text:
               30.3.2010

               LV

               Eiropas Savienības Oficiālais Vēstnesis

               L 83/22

         POLITIKAS UN DROŠĪBAS KOMITEJAS LĒMUMS ATALANTA/2/2010
   (2010. gada 23. marts),
   ar ko ieceļ ES Spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem (Atalanta)
   (2010/185/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. pantu,
   ņemot vērā Padomes Vienoto rīcību 2008/851/KĀDP (2008. gada 10. novembris) par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem (1) (Atalanta) un jo īpaši tās 6. pantu,
   tā kā:

               (1)

               Padome saskaņā ar Vienotās rīcības 2008/851/KĀDP 6. pantu ir pilnvarojusi Politikas un drošības komiteju (PDK) pieņemt lēmumus par Eiropas Savienības Spēku komandiera iecelšanu.

               (2)

               PDK 2009. gada 4. decembrī pieņēma Lēmumu Atalanta/8/2009 (2), ar ko viceadmirāli Giovanni GUMIERO ieceļ par ES Spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem.

               (3)

               ES Operācijas komandieris ir ieteicis iecelt viceadmirāli Jan THÖRNQVIST par jauno ES Spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem.

               (4)

               Eiropas Savienības Militārā komiteja ir atbalstījusi minēto ieteikumu.

               (5)

               Saskaņā ar 5. pantu Protokolā par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Eiropas Savienības lēmumu un rīcību izstrādē un ieviešanā,

         IR PIEŅĒMUSI ŠO LĒMUMU.
   1. pants
   Ar šo viceadmirālis Jan THÖRNQVIST tiek iecelts par ES Spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem.
   2. pants
   Šis lēmums stājas spēkā 2010. gada 14. aprīlī.

      Briselē, 2010. gada 23. martā

            Politikas un drošības komitejas vārdā –

            priekšsēdētājs

         C. FERNÁNDEZ-ARIAS

      (1)  OV L 301, 12.11.2008., 33. lpp.

      (2)  OV L 327, 12.12.2009., 40. lpp.


title: Padomes Lēmums (KĀDP) 2015/335 ( 2015. gada 2. marts ), ar ko groza Lēmumu 2010/231/KĀDP par ierobežojošiem pasākumiem pret Somāliju

text:
               3.3.2015

               LV

               Eiropas Savienības Oficiālais Vēstnesis

               L 58/77

         PADOMES LĒMUMS (KĀDP) 2015/335
   (2015. gada 2. marts),
   ar ko groza Lēmumu 2010/231/KĀDP par ierobežojošiem pasākumiem pret Somāliju
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2010. gada 26. aprīlī pieņēma Lēmumu 2010/231/KĀDP (1).

               (2)

               2014. gada 24. oktobrī Apvienoto Nāciju Organizācijas Drošības padome pieņēma Rezolūciju (ANO DPR) 2182 (2014) par situāciju Somālijā un Eritrejā, kurā tā inter alia atkārtoti apstiprina ieroču embargo attiecībā uz Somāliju.

               (3)

               Ar ANO DPR 2182 (2014) ANO dalībvalstīm ir atļauts Somālijas teritoriālajos ūdeņos un atklātā jūrā pie Somālijas krastiem pārbaudīt kuģus, kas ir ceļā uz Somāliju vai no tās, ja ir pamatots iemesls uzskatīt, ka tie, pārkāpjot kokogles aizliegumu, ved kokogli vai, pārkāpjot ieroču embargo, ved ieročus vai militāro aprīkojumu, vai ved sarakstā iekļautām personām vai vienībām paredzētus ieročus vai militāro aprīkojumu.

               (4)

               Attiecīgi būtu jāgroza Lēmums 2010/231/KĀDP,

         IR PIEŅĒMUSI ŠO LĒMUMU.
   1. pants
   Lēmumā 2010/231/KĀDP iekļauj šādu pantu:

      “4.a pants
      1.   Saskaņā ar ANO DPR 2182 (2014) 15.–21. pantu dalībvalstis, rīkojoties valsts mērogā vai piedaloties tādās brīvprātīgās daudzpusējās flotes partnerībās kā “Kombinētie jūras spēki”, sadarbojoties ar Somālijas Federālo valdību, Somālijas teritoriālajos ūdeņos un atklātā jūrā pie Somālijas krastiem, kas plašāk aptver arī Arābu jūru un Persijas jūras līci, var pārbaudīt kuģus, kas ir ceļā uz Somāliju vai no tās, ja ir pamatots iemesls uzskatīt, ka:

                  i)

                  tie, pārkāpjot kokogles aizliegumu, ved no Somālijas kokogli;

                  ii)

                  tie, pārkāpjot ieroču embargo attiecībā uz Somāliju, tieši vai netieši ved uz Somāliju ieročus vai militāro aprīkojumu;

                  iii)

                  ved ieročus vai militāro aprīkojumu Sankciju komitejas sarakstā iekļautajām personām vai vienībām.

            2.   Dalībvalstis, kad tās veic 1. punktā minētās pārbaudes, cenšas pirms pārbaudēm vispirms labticīgi panākt kuģa karoga valsts piekrišanu.
      3.   Dalībvalstis, kad tās veic 1. punktā minētās pārbaudes, var izmantot visus nepieciešamos un apstākļiem piemērotos pasākumus, pilnībā ievērojot starptautiskās humanitārās tiesības un starptautiskās cilvēktiesības, kā tas var būt vajadzīgi, un pieliekot visas iespējamās pūles, lai izvairītos no tā, ka tiek lieki kavēta vai nepamatoti traucēta miermīlīgas šķērsošanas tiesību īstenošana vai navigācijas brīvība.
      4.   Pēc jebkādu priekšmetu atklāšanas, kuru piegāde, imports vai eksports ir aizliegti ar Somālijai noteikto ieroču embargo vai kokogles aizliegumu, dalībvalstis var šādus priekšmetus konfiscēt un no tiem atbrīvoties (piemēram, tos iznīcināt, padarīt neizmantojamus vai nederīgus, uzglabāt vai nogādāt uz kādu citu valsti, kas nav ne izcelsmes, ne mērķa valsts, lai tā no tiem atbrīvotos). Dalībvalstis pārbaudes laikā var vākt pierādījumus, kas ir tieši saistīti ar šādu priekšmetu pārvadāšanu. Dalībvalstis no konfiscētās kokogles var atbrīvoties, to atkārtoti pārdodot, – tad šo procesu uzrauga Somālijas un Eritrejas Uzraudzības grupa (SEMG). Atbrīvošanās būtu jāveic vidi saudzējošā veidā. Dalībvalstis var atļaut kuģiem un to apkalpei novirzīties no kursa, lai iebrauktu piemērotā ostā, lai veicinātu šādu atbrīvošanos, ar ostas valsts piekrišanu. Dalībvalsts, kas sadarbojas, lai atbrīvotos no šādiem priekšmetiem, ne vēlāk kā 30 dienas pēc tam, kad šādi priekšmeti ir nonākuši to teritorijā, sniedz Sankciju komitejai rakstisku ziņojumu par pasākumiem, kas veikti, lai no tiem atbrīvotos vai tos iznīcinātu.
      5.   Dalībvalstis tūlīt ziņo Sankciju komitejai par visām pārbaudēm, kas minētas 1. punktā, tostarp iesniedzot pārbaudes ziņojumu ar visu svarīgo informāciju, tostarp paskaidrojumu par pārbaudes iemesliem un rezultātiem un, ja iespējams, norādi par kuģa karoga valsti, tā nosaukumu, kuģa kapteiņa, kuģa īpašnieka un kravas sākotnējā pārdevēja vārdu un identifikācijas informāciju, un par pūlēm, kas pieliktas, lai panāktu kuģa karoga valsts piekrišanu.
      6.   Panta 1. punkts neskar dalībvalstu tiesības, pienākumus vai atbildību saskaņā ar starptautiskajām tiesībām, tostarp tiesības vai pienākumus saskaņā ar ANO Jūras tiesību konvenciju, tostarp vispārīgo principu par karoga valsts ekskluzīvu jurisdikciju par saviem kuģiem atklātā jūrā, attiecībā uz nenorādītiem kuģiem un jebkurā citā situācijā, kas nav minētajā punktā minētā situācija.”

   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2015. gada 2. martā

            Padomes vārdā –

            priekšsēdētāja

         D. REIZNIECE-OZOLA

      (1)  Padomes Lēmums 2010/231/KĀDP (2010. gada 26. aprīlis) par ierobežojošiem pasākumiem pret Somāliju un ar ko atceļ Kopējo nostāju 2009/138/KĀDP (OV L 105, 27.4.2010., 17. lpp.).


title: 2009/749/EK: Padomes Lēmums ( 2009. gada 9. oktobris ), ar ko ieceļ amatā Reģionu komitejas locekli no Lietuvas un locekļa aizstājēju no Lietuvas

text:
               13.10.2009

               LV

               Eiropas Savienības Oficiālais Vēstnesis

               L 268/10

      PADOMES LĒMUMS

   (2009. gada 9. oktobris),
   ar ko ieceļ amatā Reģionu komitejas locekli no Lietuvas un locekļa aizstājēju no Lietuvas
   (2009/749/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Lietuvas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus (1).

               (2)

               Pēc Vitas MATUZAS kunga pilnvaru termiņa beigām ir atbrīvojusies Reģionu komitejas locekļa vieta. Pēc Alvydas ŠEDŽIUS kunga pilnvaru termiņa beigām atbrīvojusies Reģionu komitejas locekļa aizstājēja vieta,

         IR NOLĒMUSI ŠĀDI.
   1. pants
   Ar šo uz atlikušo amata pilnvaru laiku, proti, līdz 2010. gada 25. janvārim, Reģionu komitejā ir iecelti:

               a)

               par locekli:

                           —

                              Viktor TROFIMOV kungs, Panevēžas Reģionālās attīstības padomes priekšsēdētājs;

               b)

               par locekļa aizstājēju:

                           —

                              Daiva MATONIENĖ kundze, Šauļu pilsētas pašvaldības Padomes locekle.

         2. pants
   Šis lēmums stājas spēkā tā pieņemšanas dienā.

      Luksemburgā, 2009. gada 9. oktobrī

            Padomes vārdā –

            priekšsēdētāja

         Å. TORSTENSSON

      (1)  OV L 56, 25.2.2006., 75. lpp.


title: Komisijas Lēmums (1993. gada 21. jūnijs) par grozījumiem Lēmumā par Veco ļaužu sadarbības grupu

text:
Svarīgs juridisks paziņojums

|

31993D0417

Oficiālais Vēstnesis L 187 , 29/07/1993 Lpp. 0060 - 0060 Speciālizdevums somu valodā: Nodaļa 5 Sējums 6 Lpp. 0099  Speciālizdevums zviedru valodā: Nodaļa 5 Sējums 6 Lpp. 0099

		Komisijas lēmums(1993. gada 21. jūnijs)par grozījumiem Lēmumā par Veco ļaužu sadarbības grupu(93/417/EEK)EIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,tā kā ir nepieciešams pielāgot grupas piederību, ņemot vērā Kopienas līmenī sasniegto,IR PIEŅĒMUSI ŠĀDU LĒMUMU.1. pantsKomisijas Lēmumu 91/544/EEK [1] groza šādi:1. Direktīvas 3. panta 2. punktā skaitli "20" aizstāj ar "25".2. Direktīvas 4. panta 3. punktā sadarbības grupas dalīborganizāciju sarakstam pievieno "EPSO — Eiropas Veco ļaužu organizāciju platforma: 5 vietas" Attiecīgi groza pielikumu, pievienojot EPSO to organizāciju sarakstam, kuras ir uzaicinātas izvirzīt kandidātus.2. pantsŠis lēmums stājas spēkā 1993. gada 21. jūnijā.Briselē, 1993. gada 21. jūnijāKomisijas vārdā —Komisijas loceklisPadraig Flynn[1] OV L 296, 26.10.1991., 42. lpp.--------------------------------------------------


title: 2011/224/ES: Padomes Lēmums ( 2011. gada 31. marts ), ar ko nosaka nostāju, kas Eiropas Savienībai jāieņem Starptautiskajā Graudu padomē attiecībā uz 1995. gada Graudu tirdzniecības konvencijas termiņa pagarināšanu

text:
               8.4.2011

               LV

               Eiropas Savienības Oficiālais Vēstnesis

               L 94/28

         PADOMES LĒMUMS
   (2011. gada 31. marts),
   ar ko nosaka nostāju, kas Eiropas Savienībai jāieņem Starptautiskajā Graudu padomē attiecībā uz 1995. gada Graudu tirdzniecības konvencijas termiņa pagarināšanu
   (2011/224/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. pantu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā 1995. gada Graudu tirdzniecības konvencijas, ko Kopienas vārdā noslēdza Padome ar Lēmumu 96/88/EK (1), termiņš regulāri tika pagarināts uz turpmākiem divu gadu laikposmiem. Pēdējo reizi konvencijas termiņu ar Starptautiskās Graudu padomes lēmumu pagarināja 2009. gada 8. jūnijā, un tā būs spēkā līdz 2011. gada 30. jūnijam. Savienības interesēs ir atkārtoti pagarināt konvencijas termiņu. Tāpēc Komisija, kas pārstāv Savienību Starptautiskajā Graudu padomē, būtu jāpilnvaro balsot par šādu pagarinājumu,
   IR PIEŅĒMUSI ŠO LĒMUMU.
   1. pants
   Nostāja, kas Eiropas Savienībai jāieņem Starptautiskajā Graudu padomē, ir balsot par 1995. gada Graudu tirdzniecības konvencijas termiņa turpmāku pagarināšanu uz laikposmu līdz diviem gadiem.
   Ar šo Komisija tiek pilnvarota paust šo nostāju Starptautiskajā Graudu padomē.
   2. pants
   Šis lēmums stājas spēkā tā pieņemšanas dienā.

      Briselē, 2011. gada 31. martā

            Padomes vārdā –

            priekšsēdētājs

         VÖLNER P.

      (1)  OV L 21, 27.1.1996., 47. lpp.


title: Padomes Lēmums (ES) 2015/2176 (2015. gada 23. novembris) par nostāju, kas Eiropas Savienības vārdā jāieņem Iekšzemes kuģošanas standartu izstrādes Eiropas komitejā (CESNI) un Reinas kuģniecības centrālās komisijas (CCNR) plenārsēdē attiecībā uz standarta par iekšzemes ūdensceļu kuģu tehniskajām prasībām pieņemšanu

text:
               25.11.2015

               LV

               Eiropas Savienības Oficiālais Vēstnesis

               L 307/25

         PADOMES LĒMUMS (ES) 2015/2176
   (2015. gada 23. novembris)
   par nostāju, kas Eiropas Savienības vārdā jāieņem Iekšzemes kuģošanas standartu izstrādes Eiropas komitejā (CESNI) un Reinas kuģniecības centrālās komisijas (CCNR) plenārsēdē attiecībā uz standarta par iekšzemes ūdensceļu kuģu tehniskajām prasībām pieņemšanu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 91. panta 1. punktu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Ar Savienības darbībām iekšzemes kuģošanas nozarē būtu jānodrošina vienādība tādu iekšzemes ūdensceļu kuģu tehnisko prasību izstrādē, kas jāpiemēro Savienībā.

               (2)

               Iekšzemes kuģošanas standartu izstrādes Eiropas komiteja (CESNI) tika izveidota 2015. gada 3. jūnijā Reinas kuģniecības centrālās komisijas (CCNR) ietvaros, lai izstrādātu tehniskos standartus dažādām iekšzemes ūdensceļu jomām, jo īpaši attiecībā uz kuģiem, informācijas tehnoloģijām un apkalpi.

               (3)

               Sagaidāms, ka CESNI2015. gada 26. novembra sanāksmē pieņems standartu attiecībā uz iekšzemes ūdensceļu kuģu tehniskajām prasībām (“standarts”). CCNR plenārsēdē grozīs tās tiesisko regulējumu, noteikumus par Reinas kuģu pārbaudēm (“NRKP”), lai atsauktos uz standartu un noteiktu to par saistošu, piemērojot pārskatīto Konvenciju par kuģošanu Reinā.

               (4)

               Standartā noteiktas vienotas tehniskās prasības, kas nepieciešamas, lai nodrošinātu iekšzemes ūdensceļu kuģu drošību. Tajā ietverti noteikumi attiecībā uz iekšzemes ūdensceļu kuģu kuģubūvi, tehnisko aprīkošanu un iekārtām, īpaši noteikumi attiecībā uz konkrētām kuģu kategorijām, piemēram, pasažieru kuģiem, stumtajām karavānām un konteinerkuģiem, noteikumi attiecībā uz kuģa identifikāciju, sertifikātu un reģistru paraugi, pārejas noteikumi, kā arī norādījumi par standartu piemērošanu. Ar Eiropas Parlamenta un Padomes Direktīvu 2006/87/EK (1) nodrošina, ka Savienības iekšzemes kuģošanas sertifikātus izsniedz peldlīdzekļiem, kas atbilst minētās direktīvas II pielikumā noteiktajām iekšzemes ūdensceļu kuģu tehniskajām prasībām, kurām ir konstatēts līdzvērtīgums ar pārskatītās Konvencijas par kuģošanu Reinā piemērošanas procesā noteiktajām tehniskajām prasībām. Turklāt Komisija 2013. gada 10. septembrī pieņēma priekšlikumu Eiropas Parlamenta un Padomes direktīvai, ar ko nosaka tehniskās prasības attiecībā uz iekšzemes ūdensceļu kuģiem un atceļ Direktīvu 2006/87/EK, kurā ņemts vērā tas, ka, piemērojot tehniskās prasības iekšzemes ūdensceļu kuģiem, jāņem vērā šīs jomas norises, kas saistītas ar starptautisku organizāciju, jo īpaši ar CCNR, darbību.

               (5)

               Tāpēc standarts iekšzemes ūdensceļu kuģu tehniskajām prasībām, ko pieņems CCNR aizbildnībā, ietekmēs Direktīvu 2006/87/EK, kā arī šīs jomas acquis paredzamo attīstību.

               (6)

               NRKP pārskatīšana, kas ir paredzēta, lai atvieglotu tiešu atsaukšanos uz standartu, CCNR vēl nav pabeigta. Tomēr, lai ņemtu standartu vērā vēl pirms tā, kad NRKP var iekļaut tiešu atsauci, ir piemēroti NRKP iekļaut atsevišķus noteikumus, tostarp tādus, kas attiecas uz sašķidrināto dabasgāzi (SDG).

               (7)

               Savienība nav ne CCNR, ne CESNI locekle. Tāpēc Padomei ir jāpilnvaro dalībvalstis paust Savienības nostāju minētajās struktūrās attiecībā uz standartu,

         IR PIEŅĒMUSI ŠO LĒMUMU.
   1. pants
   1.   Nostāja, kas Eiropas Savienības vārdā jāieņem CESNI2015. gada 26. novembra sanāksmē, ir piekrist, ka tiek pieņemts Eiropas standarts, ar ko nosaka tehniskās prasības iekšzemes kuģošanas kuģiem (ES-TRIN) 2015/1.
   2.   Nostāja, kas Eiropas Savienības vārdā jāieņem CCNR plenārsēdē 2015. gada 3. decembrī, ir atbalstīt tikai tos atsevišķos NRKP grozījumus, kas atbilst ES-TRIN 2015/1. Tas jo īpaši iekļauj noteikumu pieņemšanu par SDG kuģu dzinējspēkam.
   Nostāja, kas Eiropas Savienības vārdā jāieņem nākamajā CCNR plenārsēdē, ir piekrist grozīt NRKP, lai atsauktos uz ES-TRIN 2015/1, tiklīdz būs notikusi nepieciešamā NRKP pārskatīšana.
   2. pants
   1.   Lēmuma 1. panta 1. punktā noteikto Savienības nostāju, kopīgi rīkojoties Savienības interesēs, pauž dalībvalstis.
   2.   Lēmuma 1. panta 2. punktā noteikto Savienības nostāju, kopīgi rīkojoties Savienības interesēs, pauž tās dalībvalstis, kuras ir CCNR locekles.
   3. pants
   Par nenozīmīgām izmaiņām 1. pantā noteiktajās nostājās var vienoties bez jauna Padomes lēmuma.
   4. pants
   Šis lēmums stājas spēkā tā pieņemšanas dienā.

      Briselē, 2015. gada 23. novembrī

            Padomes vārdā –

            priekšsēdētājs

         C. MEISCH

      (1)  Eiropas Parlamenta un Padomes Direktīva 2006/87/EK (2006. gada 12. decembris), ar ko nosaka tehniskās prasības attiecībā uz iekšējo ūdensceļu kuģiem un atceļ Padomes Direktīvu 82/714/EEK (OV L 389, 30.12.2006., 1. lpp.).


title: Padomes Lēmums 2014/673/KĀDP ( 2014. gada 25. septembris ), ar kuru groza Lēmumu 2013/527/KĀDP, ar ko groza pilnvaras un pagarina to termiņu Eiropas Savienības īpašajam pārstāvim Āfrikas ragā

text:
               26.9.2014

               LV

               Eiropas Savienības Oficiālais Vēstnesis

               L 282/22

         PADOMES LĒMUMS 2014/673/KĀDP
   (2014. gada 25. septembris),
   ar kuru groza Lēmumu 2013/527/KĀDP, ar ko groza pilnvaras un pagarina to termiņu Eiropas Savienības īpašajam pārstāvim Āfrikas ragā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 31. panta 2. punktu un 33. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2011. gada 8. decembrī pieņēma Lēmumu 2011/819/KĀDP (1), ar ko iecēla Alexander RONDOS kungu par Eiropas Savienības īpašo pārstāvi (ESĪP) Āfrikas ragā.

               (2)

               Padome 2013. gada 24. oktobrī pieņēma Lēmumu 2013/527/KĀDP (2), ar ko groza ESĪP Āfrikas ragā pilnvaras un pagarina to termiņu līdz 2014. gada 31. oktobrim.

               (3)

               ESĪP pilnvaru termiņš būtu jāpagarina vēl par četriem mēnešiem.

               (4)

               ESĪP īstenos pilnvaras situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu.

               (5)

               Tādēļ Lēmums 2013/527/KĀDP būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Lēmumu 2013/527/KĀDP groza šādi:

               1)

               lēmuma 1. panta 1. punktu aizstāj ar šādu:
               “1.   Ar šo ESĪP Āfrikas ragā Alexander RONDOS pilnvaru termiņš tiek pagarināts līdz 2015. gada 28. februārim. Padome var nolemt, ka ESĪP pilnvaras beidzas agrāk, pamatojoties uz Politikas un drošības komitejas (PDK) izvērtējumu un Savienības Augstā pārstāvja ārlietās un drošības politikas jautājumos (AP) priekšlikumu.”;

               2)

               lēmuma 5. panta 1. punktu aizstāj ar šādu:
               “1.   ESĪP pilnvaru īstenošanas izdevumiem paredzētā finanšu atsauces summa laikposmam no 2013. gada 1. novembra līdz 2014. gada 31. oktobrim ir EUR 2 720 000.
               ESĪP pilnvaru īstenošanas izdevumiem paredzētā finanšu atsauces summa laikposmam no 2014. gada 1. novembra līdz 2015. gada 28. februārim ir EUR 890 000.”;

               3)

               lēmuma 13. pantu aizstāj ar šādu:
               “13. pants
               Pārskatīšana
               Šā lēmuma īstenošanu un tā saderību ar citām Savienības darbībām reģionā regulāri pārskata. ESĪP līdz 2014. gada aprīļa beigām iesniedz Padomei, AP un Komisijai progresa ziņojumu un līdz 2014. novembra beigām – visaptverošu pilnvaru īstenošanas pārskata ziņojumu.”

         2. pants
   Stāšanās spēkā
   Šis lēmums stājas spēkā tā pieņemšanas dienā.

      Briselē, 2014. gada 25. septembrī

            Padomes vārdā –

            priekšsēdētāja

         F. GUIDI

      (1)  Padomes Lēmums 2011/819/KĀDP (2011. gada 8. decembris), ar ko ieceļ Eiropas Savienības īpašo pārstāvi Āfrikas ragā (OV L 327, 9.12.2011., 62. lpp.).

      (2)  Padomes Lēmums 2013/527/KĀDP (2013. gada 24. oktobris), ar ko groza pilnvaras un pagarina to termiņu Eiropas Savienības īpašajam pārstāvim Āfrikas ragā (OV L 284, 26.10.2013., 23. lpp.).


title: 2014/230/ES: Padomes Lēmums ( 2014. gada 14. aprīlis ) par to, lai noslēgtu Pamatnolīgumu par visaptverošu partnerību un sadarbību starp Eiropas Kopienu un tās dalībvalstīm, no vienas puses, un Indonēzijas Republiku, no otras puses, izņemot jautājumus, kas saistīti ar atpakaļuzņemšanu

text:
               26.4.2014

               LV

               Eiropas Savienības Oficiālais Vēstnesis

               L 125/44

         PADOMES LĒMUMS
   (2014. gada 14. aprīlis)
   par to, lai noslēgtu Pamatnolīgumu par visaptverošu partnerību un sadarbību starp Eiropas Kopienu un tās dalībvalstīm, no vienas puses, un Indonēzijas Republiku, no otras puses, izņemot jautājumus, kas saistīti ar atpakaļuzņemšanu

      (2014/230/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 91., 100. pantu, 191. panta 4. punktu, 207. un 209. pantu saistībā ar 218. panta 6. punkta a) apakšpunktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu (1),
   tā kā:

               (1)

               Saskaņā ar Padomes Lēmumu 2014/229/ES (2) Pamatnolīgums par visaptverošu partnerību un sadarbību starp Eiropas Kopienu un tās dalībvalstīm, no vienas puses, un Indonēzijas Republiku, no otras puses (“nolīgums”), tika parakstīts 2009. gada 9. novembrī, ņemot vērā tā noslēgšanu vēlāk.

               (2)

               Daži noteikumi nolīgumā attiecas uz atpakaļuzņemšanu, un tāpēc tie ietilpst Līguma trešās daļas V sadaļas darbības jomā. Līdztekus šim lēmumam jāpieņem atsevišķs lēmums (3) par minētajiem noteikumiem, kas izklāstīti nolīguma 34. panta 3. punktā.

               (3)

               Nolīgums būtu jāapstiprina Savienības vārdā,

         IR PIEŅĒMUSI ŠO LĒMUMU.
   1. pants
   Ar šo Eiropas Savienības vārdā tiek apstiprināts Pamatnolīgums par visaptverošu partnerību un sadarbību starp Eiropas Kopienu un tās dalībvalstīm, no vienas puses, un Indonēzijas Republiku, no otras puses (4), izņemot tā 34. panta 3. punktu.
   2. pants
   Savienības Augstais pārstāvis ārlietās un drošības politikas jautājumos vada nolīguma 41. pantā paredzēto Apvienoto komiteju. Savienība vai, attiecīgā gadījumā, Savienība un dalībvalstis Apvienotajā komitejā tiek pārstāvētas atkarībā no izskatāmā jautājuma.
   3. pants
   Padomes priekšsēdētājs Savienības vārdā sniedz nolīguma 48. panta 1. punktā paredzēto paziņojumu (5).
   4. pants
   Šis lēmums stājas spēkā tā pieņemšanas dienā.

      Luksemburgā, 2014. gada 14. aprīlī

            Padomes vārdā –

            priekšsēdētāja

         C. ASHTON

      (1)  Piekrišana sniegta 2014. gada 26. februārī (Oficiālajā Vēstnesī vēl nav publicēta).

      (2)  Padomes Lēmums 2014/229/ES (2009. gada 27. oktobris) par to, lai parakstītu Pamatnolīgumu par visaptverošu partnerību un sadarbību starp Eiropas Kopienu un tās dalībvalstīm, no vienas puses, un Indonēzijas Republiku, no otras puses (skatīt šā Oficiālā Vēstneša 16. lpp.).

      (3)  Padomes Lēmums 2014/231/ES (2014. gada 14. aprīlis) par to, lai noslēgtu Pamatnolīgumu par visaptverošu partnerību un sadarbību starp Eiropas Kopienu un tās dalībvalstīm, no vienas puses, un Indonēzijas Republiku, no otras puses, attiecībā uz jautājumiem, kas saistīti ar atpakaļuzņemšanu (skatīt šā Oficiālā Vēstneša 46. lpp.).

      (4)  Nolīguma teksts ir publicēts OV L 125, 26.4.2014., 17. lpp., kopā ar lēmumu par parakstīšanu.

      (5)  Nolīguma spēkā stāšanās datumu Padomes Ģenerālsekretariāts publicēs Eiropas Savienības Oficiālajā Vēstnesī.


title: 2009/566/EK: Komisijas Lēmums ( 2009. gada 27. jūlijs ), ar ko groza Lēmumu 2008/721/EK attiecībā uz atlīdzību, ko izmaksā zinātnisko komiteju locekļiem un ekspertiem patērētāju drošības, veselības aizsardzības un vides jomā (izziņots ar dokumenta numuru C(2009) 5767)

text:
               28.7.2009

               LV

               Eiropas Savienības Oficiālais Vēstnesis

               L 196/61

      KOMISIJAS LĒMUMS

   (2009. gada 27. jūlijs),
   ar ko groza Lēmumu 2008/721/EK attiecībā uz atlīdzību, ko izmaksā zinātnisko komiteju locekļiem un ekspertiem patērētāju drošības, veselības aizsardzības un vides jomā
   (izziņots ar dokumenta numuru C(2009) 5767)
   (2009/566/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu un jo īpaši tā 152. un 153. pantu,
   tā kā:

               (1)

               Komisijas 2008. gada 5. septembra Lēmuma 2008/721/EK, ar ko izveido zinātnisko komiteju un ekspertu padomdevēju struktūru patērētāju drošības, veselības aizsardzības un vides jomā un atceļ Lēmumu 2004/210/EK (1), 19. pantā ir noteikts, ka zinātnisko komiteju locekļiem, zinātniskajiem padomdevējiem no grupas un ārējiem ekspertiem ir tiesības saņemt atlīdzību par līdzdalību komiteju sanāksmēs, tematiskajos semināros un darba grupās, un citās Komisijas rīkotajās sanāksmēs un pasākumos, kā arī atlīdzību par referenta pienākumu veikšanu konkrētos jautājumos.

               (2)

               Lēmuma 2008/721/EK III pielikumā ir noteikta atlīdzība EUR 300 par katru pilnas dienas līdzdalību, EUR 150 par līdzdalību rīta vai pēcpusdienas sanāksmē un EUR 300 par referenta darbu. Pēdējo no minētajām summām var palielināt līdz EUR 600, ja ir pilnīgs pamatojums un budžeta iespējas, par tādu jautājumu risināšanu, kuri prasa īpašu darba apjomu.

               (3)

               Minētajā pielikumā ir arī noteikts, ka Komisija regulāri izvērtē nepieciešamību šo atlīdzību koriģēt, ņemot vērā cenu indeksus, izmaiņas atlīdzībā, ko maksā ekspertiem citās Eiropas struktūrās, un pieredzi par komiteju locekļu, asociēto locekļu, citu zinātnisko padomdevēju un ārējo ekspertu darba slodzi. Pirmais novērtējums jāveic 2009. gadā.

               (4)

               Pašlaik spēkā esošo atlīdzības līmeni attiecīgo zinātnisko komiteju locekļu un ekspertu priekšgājējiem noteica 1997. gadā, un kopš tā laika tas nav pārskatīts. Ja ņem vērā patēriņa cenu pieaugumu laikā no 1997. līdz 2008. gadam, tad, pamatojoties uz Eurostat Patēriņa cenu indeksa datiem, dienas atlīdzības likme būtu jākoriģē uz EUR 381,50. Šī summa jānoapaļo uz EUR 385.

               (5)

               Jālikvidē atšķirība starp pilnas dienas un puses dienas sanāksmēm, lai ņemtu vērā ceļošanas laiku un braukšanas laiku sabiedriskajā transportā.

               (6)

               Pieredze liecina, ka referentu darba apjomu lielā mērā nosaka to pasākumu sarežģītība un ilgums, kuri ir vajadzīgi, lai pilnībā izstrādātu atzinumu, ņemot vērā jautājuma sarežģītību, to, vai ir dati par šo jautājumu un vai tie ir pieejami, to, cik liels literatūras apjoms jāizpēta, nepieciešamību sadarboties ar citām struktūrām un to, cik daudz apspriežu ar ieinteresētajām personām un sabiedrisku apspriešanu ir vajadzīgs un cik sarežģīts ir šis process. Pašlaik spēkā esošie divi referentu atlīdzības līmeņi pilnībā neatspoguļo reālo stāvokli, tādēļ referentu atlīdzība jānosaka plašākā amplitūdā,

         IR NOLĒMUSI ŠĀDI.
   Vienīgais pants
   Lēmuma 2008/721/EK III pielikumu aizstāj ar šā lēmuma pielikumu.

      Briselē, 2009. gada 27. jūlijā

            Komisijas vārdā –

            Komisijas locekle

         Androulla VASSILIOU

      (1)  OV L 241, 10.9.2008., 21. lpp.

      PIELIKUMS

            “III PIELIKUMS

               ATLĪDZĪBA

            Zinātnisko komiteju locekļiem, zinātniskajiem padomdevējiem no grupas un ārējiem ekspertiem par viņu līdzdalību zinātnisko komiteju darbībā ir tiesības uz šādu atlīdzību:
            Par līdzdalību komiteju sanāksmēs, semināros, darba grupās un citās Komisijas rīkotajās sanāksmēs un pasākumos:

                        —

                        EUR 385 par katru dienu, kad notikusi apmeklētā sanāksme.

                  Par referenta darbu:

                        —

                        atlīdzību koriģē atbilstoši darba apjomam saistībā ar attiecīgā jautājuma sarežģītību, ar to, cik ilgs laiks nepieciešams, lai pilnībā izstrādātu atzinumu, to, vai ir pieejami dati un zinātniskā literatūra par šo jautājumu un cik daudz ir šīs informācijas, cik daudz informācijas jāsavāc un jāapstrādā, un to, cik daudz apspriežu ar ieinteresētajām personām un sabiedrisku apspriešanu, kā arī kontaktu ar citām struktūrām ir vajadzīgs un cik sarežģīts ir šis process, ņemot vērā šādus indikatīvus kritērijus:

                                    Summa

                                    Indikatīvie kritēriji

                                    EUR 385

                                                —

                                                Vienkāršs rutīnas jautājums

                                                —

                                                Atzinums pamatots uz dokumentācijas izpēti un ierobežotu meklējamo datu un pētāmās literatūras apjomu

                                                —

                                                Nav rīkota sabiedriskā apspriešana

                                                —

                                                Starp pirmo un pēdējo sanāksmi pagājuši ne vairāk kā 5 mēneši

                                    EUR 770

                                                —

                                                Sarežģīts jautājums

                                                —

                                                Atzinums pamatots uz liela datu un literatūras apjoma meklēšanu un pētīšanu

                                                —

                                                Apspriedes ar ieinteresētajām personām un/vai sabiedriskā apspriešana, kas ietver ierobežotu darba apjomu, izskatot atbildes

                                                —

                                                Starp pirmo un pēdējo sanāksmi pagājuši 5–9 mēneši

                                    EUR 1 155

                                                —

                                                Ļoti sarežģīts jautājums

                                                —

                                                Nepieciešama ļoti liela datu un literatūras apjoma meklēšana un analīze

                                                —

                                                Plašas un sarežģītas sabiedriskas apspriešanas un apspriedes ar ieinteresētajām personām un citām zinātniskām struktūrām, kas ietver svarīgu atbilžu izskatīšanu

                                                —

                                                Starp pirmo un pēdējo sanāksmi pagājuši vairāk nekā 9 mēneši

                        —

                        Katrā konkrētajā gadījumā, pamatojoties uz iepriekš minētajiem kritērijiem, Komisija atzinuma pieprasījumā norāda to, kuru no referenta atlīdzības summām piemēro. Pieprasītā atzinuma gatavošanas posmā Komisija var mainīt piemērojamās summas izvēli, ja to attaisno neparedzētas izmaiņas saistībā ar attiecīgo kritēriju.

                        —

                        Komisija regulāri izvērtē nepieciešamību šo atlīdzību koriģēt, ņemot vērā cenu indeksus, izmaiņas atlīdzībā, ko maksā ekspertiem citās Eiropas struktūrās, un pieredzi par komiteju locekļu, asociēto locekļu, citu zinātnisko padomdevēju un ārējo ekspertu darba slodzi.”